Priekšlikums Eiropas Parlamenta un Padomes direktīva ar ko groza Direktīvu 2000/53/EK par nolietotiem transportlīdzekļiem attiecībā uz Komisijai piešķirto izpildes pilnvaru īstenošanas kārtību /* COM/2006/0922 galīgā redakcija - COD 2006/0287 */





[pic] | EIROPAS KOPIENU KOMISIJA | Briselē, 22.12.2006 COM(2006) 922 galīgā redakcija 2006/0287 (COD) Priekšlikums EIROPAS PARLAMENTA UN PADOMES DIREKTĪVA ar ko groza Direktīvu 2000/53/EK par nolietotiem transportlīdzekļiem attiecībā uz Komisijai piešķirto izpildes pilnvaru īstenošanas kārtību (iesniegusi Komisija) 2006/0287 (COD) Priekšlikums EIROPAS PARLAMENTA UN PADOMES DIREKTĪVA ar ko groza Direktīvu 2000/53/EK par nolietotiem transportlīdzekļiem attiecībā uz Komisijai piešķirto izpildes pilnvaru īstenošanas kārtību EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 175. panta 1. punktu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Reģionu komitejas atzinumu[3], saskaņā ar Līguma 251. pantā noteikto procedūru[4], tā kā: (1) Eiropas Parlamenta un Padomes Direktīvā 2000/53 [5] ir paredzēts, ka noteikti pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[6]. (2) Lēmumu 1999/468/EK grozīja ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot vispārējus īstenošanas pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju[7] par Lēmumu 2006/512/EK spēkā esošie tiesību akti ir jāpielāgo saskaņā ar piemērojamām procedūrām. Minētajā deklarācijā ir norādīts steidzami pielāgojamo tiesību aktu saraksts, kurā ir iekļauta arī Direktīva 2000/53/EK. (4) Jo īpaši ir jāpilnvaro Komisija veikt grozījumus pielikumos, lai ieviestu noteiktas tehniskās prasības un kontroles noteikumus. Tā kā minētie pasākumi ir vispārīgi un izstrādāti, lai grozītu Direktīvas 2000/53/EK nebūtiskos elementus, kā arī papildinātu to, pievienojot jaunus nebūtiskus elementus, tie ir jāpieņem, ievērojot regulatīvo kontroles procedūru, kas paredzēta Lēmuma 1999/468/EK 5.a pantā. (5) Tādēļ atbilstīgi jāgroza Direktīva 2000/53/EK. (6) Tā kā grozījumi, kas ar šo direktīvu ir jāveic Direktīvā 2000/53/EK, ir tehniski pielāgojumi, kas attiecas vienīgi uz komitejas procedūrām, dalībvalstīm tie nav jātransponē. Tādēļ nav nepieciešams pieņemt šādus noteikumus, IR PIEŅĒMUŠI ŠO DIREKTĪVU. 1. pants Direktīvu 2000/53/EK groza šādi. (1) 4. panta 2. punkta b) apakšpunktu groza šādi: (a) Ievadteikumu aizstāj ar šādu: „Sekojot tehnikas un zinātnes attīstībai, Komisija regulāri groza II pielikumu, lai:” (b) Pievieno šādu otro daļu: „Pasākumi, kas izstrādāti, lai grozītu šīs direktīvas nebūtiskos elementus, ir jāpieņem saskaņā ar regulatīvo kontroles procedūru, kas minēta 11. panta 3. punktā.” (2) 5. panta 5. punktu aizstāj ar šādu: „Dalībvalstis veic vajadzīgos pasākumus, lai nodrošinātu to, ka kompetentās iestādes savstarpēji atzīst atbilstīgi 3. punktam citās dalībvalstīs izdotus likvidācijas sertifikātus. Šādā nolūkā Komisija ne vēlāk kā 2001. gada 21. oktobrī izstrādā likvidācijas sertifikāta minimālās prasības. Minēto pasākumu, kas paredzēts šīs direktīvas nebūtisko elementu grozīšanai, papildinot to, pieņem saskaņā ar regulatīvo kontroles procedūru, kas minēta 11. panta 3. punktā.” (3) 6. pantā iekļauj šādu 6. punktu: „6. Komisija groza I pielikumu atbilstoši tehnikas un zinātnes attīstībai. Minēto pasākumu, kas izstrādāts, lai grozītu šīs direktīvas nebūtiskos elementus, pieņem saskaņā ar regulatīvo kontroles procedūru, kas minēta 11. panta 3. punktā.” (4) 7. panta 2. punkta trešo daļu aizstāj ar šādu: Ne vēlāk kā 2001. gada 21. oktobrī Komisija izstrādā sīkus noteikumus, kas nepieciešami, lai kontrolētu to, kā dalībvalstis pilda šajā punktā noteiktos mērķus. Izstrādājot minētos noteikumus, Komisija ņem vērā visus attiecīgos faktorus, inter alia datu pieejamību un nolietotu transportlīdzekļu eksporta un importa jautājumus. Sīki izstrādātus noteikumus, kas paredzēti šīs direktīvas nebūtisko elementu grozīšanai, papildinot to, pieņem saskaņā ar regulatīvo kontroles procedūru, kas minēta 11. panta 3. punktā.” (5) 8. panta 2. punktu aizstāj ar šādu: „Ne vēlāk kā 2001. gada 21. oktobrī Komisija ievieš 1. punktā minētos standartus. Izstrādājot tādus standartus, Komisija ņem vērā darbu, kas šajā jomā tiek veikts attiecīgos starptautiskos forumos, kā arī vajadzības gadījumā piedalās šādā darbā. Sīki izstrādātus noteikumus, kas paredzēti šīs direktīvas nebūtisko elementu grozīšanai, papildinot to, pieņem saskaņā ar regulatīvo kontroles procedūru, kas minēta 11. panta 3. punktā.” (6) 9. panta 1. punktā iekļauj šādu daļu: „Datubāzu sistēmu formātus pieņem saskaņā ar regulatīvo kontroles procedūru, kas minēta 11. panta 2. punktā.” 7) 11. pantu aizstāj ar šādu. „11. pants Komitejas procedūra 1. Komisijai palīdz saskaņā ar Direktīvas 75/442/EEK 18. pantu izveidotā komiteja, še turpmāk „Komiteja”. 2. Ja ir atsauce uz šo pantu, piemēro Lēmuma 1999/468/EK 5. un 7. pantu, ņemot vērā minētā lēmuma 8. panta noteikumus. Lēmuma 1999/468/EK 5. panta 6. punktā paredzētais periods ir trīs mēneši. 3. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu, 5. punkta b) apakšpunktu un 7. pantu, ņemot vērā tā 8. panta noteikumus.” 2. pants Šī direktīva stājas spēkā […] dienā pēc tās publicēšanas Eiropas Savienības Oficiālajā Vēstnesī . 3. pants Šī direktīva ir adresēta dalībvalstīm. Briselē Eiropas Parlamenta vārdā — Padomes vārdā — priekšsēdētājs priekšsēdētājs [1] … [2] … [3] … [4] … [5] OV L 269, 21.10.2000., 34. – 43. lpp. [6] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [7] OV C 255, 21.10.2006., 1. lpp.